|  |  |
| --- | --- |
| Puudutatud isikud ja asutused vastavalt nimekirjale | 18.11.2024 nr 5-1/14/2021-19 |

**Alliku küla Liivatee katastriüksuse ja lähiala detailplaneeringu vastuvõtmisest ja avalikustamisest teavitamine**

Saue Vallavalitsuse 06.11.2024 aasta korraldusega nr 1024 võeti vastu ja suunati avalikustamisele Alliku külas Liivatee (72601:001:1526, suurusega 94065 m², maatulundusmaa 100%) katastriüksuse ja lähiala detailplaneeringu.

Liivatee katastriüksus asub Saue vallas Alliku küla edelaosas Allika ja Kurvi tee vahelisel alal. Planeeritud ala piirneb põhjast hoonestatud maatulundusmaaga, tootmis- ja transpordimaaga (11192 Püha-Alliku tee), idast hoonestatud elamumaaga, tootmis-, äri- ja transpordimaaga, kagust transpordimaaga (Sõeru tee L2), lõunast maatulundus- ja transpordimaaga (Matkarada L1) ning läänest hoonestamata maatulundusmaaga.

Detailplaneeringu koostamise eesmärk on jagada Liivatee kinnistu äri-, tootmis-, üld- ja  
transpordimaa sihtotstarbega kruntideks ning määrata ehitusõigus äri- ja/või tootmishoonete  
püstitamiseks. Moodustatavate kruntide suurus on ca 5000 m2. Lisaks jäetakse planeeringus võimalus äri- ja tootmismaa kruntide liitmiseks. Planeeringuga määratakse kruntide sihtotstarbeks tootmismaa (80% ulatuses) ja ärimaa (20% ulatuses). Transpordimaa krunt kavandatakse juurdepääsuteede rajamiseks. Liivatee katastriüksusele kavandatakse juurdepääsud lahendada Kurvi tee (11192 Püha-Alliku tee) ja Sõeru tee L2 kaudu. Planeeringu idaserva, kus asub Loo tee 4 elamumaa, on ette nähtud 30 m laiune kõrghaljastatud puhvertsoon ja haljasala. Planeeringuala põhja poole on elamute ja kavandatava äri- ja/või tootmismaa visuaalseks eraldamiseks kavandatud kõrghaljastuse riba. Ühtlasi määratakse detailplaneeringus üldised maakasutustingimused ning heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendus. Planeeritava maa-ala suuruseks on ca 9,41 ha.

Saue valla üldplaneeringu kohaselt asub detailplaneeringuks taotletav maa-ala tiheasutusalal  
ning planeeritava maa-ala maakasutuse juhtotstarbeks on üldplaneeringu alusel määratud  
tootmismaa. Detailplaneeringu eesmärk on kooskõlas Saue valla üldplaneeringuga.

Detailplaneeringu avalik väljapanek toimub **11. detsember kuni 24. detsember 2024** (kaasa arvatud). Avaliku väljapaneku kestel on võimalik materjalidega tutvuda elektrooniliselt valla veebilehel <https://sauevald.kovtp.ee/avalikud-valjapanekud-ja-arutelud> või tööaegadel Saue vallamaja ruumides aadressil Kütise tn 8, Saue linn.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavalitsuse korraldus nr 1024.
2. Alliku küla Liivatee katastriüksuse ja lähiala detailplaneeringu asukoha skeem.
3. Saue Vallavalitsuse 08.12.2021 aasta korraldus nr 1298 „Alliku küla Liivatee kinnistu ja lähiala detailplaneeringu algatamine ning keskkonnamõju strateegilise hindamise mittealgatamine“

Aive Mikk

+372 5270 869 aive.mikk@sauevald.ee